«Матбугат.ру» хәбәрсез югалган татар солдатын табарга булышты

	Моннан берничә көн элек «Матбугат.ру»ның инстаграмдагы битенә Гөлназ Арсланова исемле укучыбыз язды. Хәбәр мондый иде. 4 май көнне Тверь өлкәсендә эзтабар егетләр солдат сөякләрен тапкан. Иң мөһиме, медальон яхшы сакланган һәм анда солдатның исем-фамилиясенә кадәр бар. Татар солдаты! Минзәлә районы Тәкермән авылыннан. Гарапов (яки Гарипов) Мөбәрәк Гарапович, 1906 елгы.	 Тверь эзтабарлары Татарстаннан Гөлназ белән таныш булган, шуңа күрә аңар язганнар. Гөлназ безгә язды. Без инстаграмга элдек. Шулай ук Тәкермән авылыннан булган кешеләргә яза башладык (инстаграмнан табып). Төн иде, Тәкермән авылына шалтыратырга җай булмады. Тиз арада инстаграмдагы постыбыз астында “Хәбәрне авыл советына җиткердек” дигән комментарий яздылар.   
	---	
Матбугат.ру

	№ --- | 08.05.2020	


